Gjør+rede+for+hva+som+menes+med+vurdering+for+læring.+Gi+eksempler.

18. Gjør rede for hva som menes med vurdering for læring. Gi eksempler.  Vurdering for læring er en vurderingsform som har til hensikt å videreutvikle elevens kunnskaper og ferdigheter ikke bare peke på hva eleven har lært det aktuelle tidspunktet. Underveisvurdering og lærerens veiledning er viktige stikkord. Vurdering for læring har til hensikt å skape læring, derfor må den i all hovedsak være formativ. Med det menes at den ikke bare skal vise hvor langt eleven han har kommet i forhold til de ulike læringsmålene, men og hva som står igjen/hva som må forbedres, og hvordan han bør arbeide for å nå målene/hvordan han skal utføre forbedringene. Vurdering for læring er viktig for å oppnå økt læringsutbytte og faglig utvikling hos elever. Forskning viser at elevenes læringsutbytte øker når de selv er involvert i vurderingsarbeidet.  Noen eksempler: Elevmedvirkning i vurderingen - Elevvurdering skal føre til bedre læring og faglig utvikling. Forutsetter at elevene er bevisst på det som skal læres, og hvordan man skal gå fram for å lære det. En slik bevissthet ser ut til å øke motivasjonen for arbeidet. - Elevene skal være med å utvikle kriteriene for vurdering av arbeidet deres - Når elevene er bevisst hva de har oppnådd, og hva de videre bør gjøre for å nå læringsmålene, samtidig som at de får en forståelse av at de innehar de nødvendige evner til å nå læringsmålene, vil motivasjonen til å fortsette læringsarbeidet øke. Vurderingsdialog - Elevens faglige arbeid/utvikling i forhold til kompetansemålene/egne læringsmål - Skal ikke være en høring av hva eleven har lært og ikke lært, men at eleven skal få sagt hva han mener han har lært, og hva han mener bør gjøres for å nå de målene som er fastsatt. Mappevurdering - Mappevurdering er et eksempel på en form for vurdering hvor læring og vurdering flettes sammen, og hvor elevene får regelmessig tilbakemelding fra lærer og medelever. - Får et bedre grunnlag for vurdering enn bare prøver og kan tydeliggjøre sammenhengen mellom oppgaver, arbeidsinnsats, veiledning, kriterier, vurderingsmåter og læringsutbytte - Får tro på at det er nyttig å arbeide, og at det er mulig å forbedre seg.

Kilde: Engh, R., Dobson, S., Høyhilder, E. K. (2007): //Vurdering for læring//. Kap. 3,4,5,6,7,10. Oslo: Høyskoleforlaget.